Odense Adresse-Contoirs Efterretninger, 1843-11-08
Ved de i Lovgivningen betegnede Undtagelser fra Lossen, og Laden ved de ordinaire Toldsteder, paa Grund af uforholdsmæssig lange og besværlige Kjørseler, er det jo eiheller forudsat eller paa nogen Maade antydet, at stadige Oplags huse og stadige Toldklareringer paa saadanne Steder skulle eller kunne erigeres. Ufornødenheden af en saadan Afledning fra Odense af dens hidtil havde Skibsforretninger, er ved Canalen, Bassinets og det dersteds opførte Toldhuses Tilgængelighed, bleven saa haandgribelig, at derom intet videre Beviis behøves. Supplicanternes Hensigt har saaledes ingen anden Støtte end egen Fordeel; men da denne specielle Jnteresse, skjøndt ikke at dadle fra Dhrr. Ploug & Richardts subjective Standpunct, dog kun vilde prægravere det Offentlige, Communen og mange af deres Medborgere, og gribe forstyrrende og tildeels velfærdspildende ind i den Forretnings gang, som siden Canalens Anlæg, i henved et halvt Seculum, har ordnet sig, saa formenes, at der for Supplicanternes Skyld ikke kan eller bør billiges nogen Forandring i det Bestaaende og Lovgieldende, medens en saadan Forandring, der griber ind i en heel Communes og mange Enkeltes Person- og Eiendoms-Stilling, i alt Fald ikke vilde kunne gjennemføres undtagen ved en Forandring i Forordn. af 1 Febr. 179799, 10 og 11, og i Placaten af 8 Juni 1803 m. fl., altsaa ved en ny Lov og dennes forudgaaede Drøftning Stændersalen. Hvis denne Anskuelse billiges, maatte vel ogsaa Domstolens Mellemkomst med Nytte kunne provo ceres imod ethvert stadigt Handelserablissement ved Klintebjerg, og hvoraf da atter fremgaaer, at ethvert Jndgreb i Odense Byes ved Canalanlæget ordnede Forhold, udgaaet fra Klintebjerg eller andre Steder i Fjorden, ikke ville kunne indrømmes ad den collegiale Vei, og i ethvert Fald ikkun under Forbeholdenhed af den Prægraveredes Ret til ved Domstolen at see sine Rettigheder hævdede."At Misbrug af et saadant Handelsetablissement ikke vilde opstaae, og at med Magazinerne ikke vilde forbinde sig anden Kjøbstad-Trafik, derfor haves ingen Garanti, medens det Modsatte er stadfæstet paa andre Steder, hvor saadan Afvigelse fra Lovgivningen er forsøgt. Toldvæsenet i sin Erklæring indrømmer saavel Laden som Lossen ved Klintebjerg. Til hvilken Grad og i hvad Omfang saadan Udlosning fra Søen til Pakhusene ville exerceeres, vil ikkun Fremtiden kunne opklare, men at den vilde skee, da den er indrømmet, kan ei paatvivles. Om nu Pakhusene under Oplæggelsen af udlossede Varer skulle kunne blive et Transitsted for Odense, hvad Supplicanterne angaaer, eller om de, og maaskee andre med dem forbundne Huse, ved at gjøre Toldclarering for Jnd gaaende, skulle erhverve sig samme Ret, som for Pakhuse i Odense, er os ikke klart, og vi maae beklage, at Sagen for saavidt ikkun svæver i det Dunkle, idet vi derved ere ude af Stand til at discuttere de farlige Følger, som Projectet fra dette Synspunct vilde kunne afføde. Omfanget af den Export og Jmport, Toldvæsenet saaledes vil indrømme, er for Tiden ikke beregneligt, men en Vished derved er og bliver det, at den i samme Grad, som den udvider sig, vil prægravere Handelstanden, andre Næringsbrugere og Canalanlæget, og vi kunne under denne undeblivelige Følge ikke deele Toldvæsenets Anskuelse, at Skaden, tilføiet Canalen (som en offentlig og almeengavnlig Jndretning) af en privat Mand skulde være et Moment kun af underordnet Vigtighed imod Projectet. Den Begunstigelse, for hvilken Toldvæsenet udtaler sig imod Byens øvrige Handlende, at disse dog, ved Siden af de Richardiske Pakhuse, maatte udskibe ved Klintebjerg med Baade og Vogne efterat Supplicanterne vare blevne Beherskere af Terrainet og ved sine Pakhuse havde af pærret enhver fornuftig Concurrents, beviser Jntet i Faveur af Projectet, men tvertimod, at enhver Liighed i de fra gammel Tid hævdede gjensidige Rettigheder og Pligter derved vilde tilintetgjøres."At forebygge lovstridig Land- og Smughandel, Brændeviinssalg og Krohold, samt andre Lovovertrædelser ved Etablissementet, vil ogsaa blive en Umulighed, da Toldofficianterne og Politimesteren i Regelen ere fraværende og saaledes ude af Stand til at overholde Lovene. Exempler fra andre Steder, hvor en lignende Trafik til enkelte Tider havde dannet sig, har ogsaa tilfulde beviist, hvorledes slige Uordener ere undeblivelige Følger af slige Kjøbstad-Entrepriser udenfor Stadens Grund. De samme Exempler have ogsaa lært, hvad enhver saadan Gjentagelse vil lære, at slige Udværter i Landcommunerne have undergravet de nærmeste Kjøb stæders Velvære, medens det dog ikke skjønnes fornødent isaavidt at paavise de velbekjendte Kjendsgierninger, og om saamindre, da Projectet i sin Heelhed formeentlig maa falde for Lovgivningen, for Communens og for mangfoldige af dens Borgeres i disse Love rodfæstede og i Ufance fra ArildsTid stadfæstede Rettigheder. Støttet til disse bemærkninger og Grunde ansee undertegnede Repræsentanter sig beføiede og forpligtede i Communens Jnteresse og paa det Kraftigste at modsætte sig Anlæggelsen af hvilketsomhelst Handelsetablissement paa eller ved Klintebjerg, eller Pakhuses Opførelse dersteds til stadige Kjøbmandsforretninger, Korns Ind- og Udskibning og til Toldclarering til og fra slige Oplagshuse. Og endskjøndt det af Supplicanterne allerede opførte Pakhuus umiddelbart ved Klintebjerg Ladested ikke vedkommer deres Ansøgning, hvis Petitum er at opføre et endnu ikke tilværende Pakhuus paa selve Ladepladsen, saa dog extendere vil denne vor Modforestilling til det indbemeldte nu færdige Magazin, medens vi, naar Ansøgning om Toldclarering fra dette Pakhuus fremkommer, forvente Adgang til ogsaa derover at erklære os, samt, at saalænge Toldclarering fra dette Korn og Oplagshuus ikke er ansøgt eller bevilget, saadan Clarering da eibeller tilstædes.